id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id id ms nl id id pl id id id id id tr en es id en ms ms ms tr id ms id ms ms ms id ms en id id ms id id id ms id id id es id id id id id ms ms ms id id id id ms id ms en id ms ms id ms en ms id id id id ms id id ms id ms ms id id id id id id id id eo id id fr id id id id en ms ms en en en en en id id id id id en id id jv ms id id it es id id en id ms ms ms ms ms ms
Kelahiran Songsang, Ketahui Punca & Risiko Yang Boleh Terjadi
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Risau Bila Bayi Berada Dalam Keadaan Songsang, Ketahui Punca & Risikonya Ini
Ditulis oleh Nurul Nazrah Nazarudin Disemak pada 17/05/2022
Disemak secara perubatan oleh Panel Perubatan Hello Doktor
Perubahan gaya hidup & remedi di rumah
Kelahiran songsang berlaku apabila bayi dilahirkan dengan bahagian bawah keluar terlebih dahulu daripada kepala. Sekitar 3-5% peratusan kecil wanita hamil (dalam minggu kehamilan ke-37 hingga 40) akan melahirkan bayi songsang.
Kebanyakan bayi dalam posisi songsang perlu dilahirkan melalui pembedahan caesarean kerana ia dianggap lebih selamat daripada kelahiran secara vagina.
Apakah itu kelahiran songsang?
Dalam kebanyakan kehamilan, terdapat ruang yang cukup dalam rahim (uterus) untuk bayi (janin) bertukar kedudukan. Untuk mempunyai kedudukan janin yang normal dan paling selamat untuk kelahiran, bayi perlu bertukar ke posisi kepala rendah sebelum minggu ke-36 kehamilan.
Terdapat tiga jenis kelahiran songsang:
Frank breech / songsang ‘frank’ (kedua-dua kaki lurus di bahagian lutut). Punggung terletak pada posisi untuk keluar dahulu semasa kelahiran. Kaki lurus (melunjur) di hadapan badan, dengan kaki terletak berdekatan kepala. Ini adalah jenis songsang yang paling biasa
Complete breech / songsang ‘complete’ (kedua-dua kaki berlipat di bahagian sendi pinggul dan lutut). Punggung menurun berhampiran salur kelahiran. Lutut terbengkok dan kaki terletak berhampiran punggung
Footling breech / songsang ‘footling’ (satu atau kedua-dua kaki terlipat di bawah punggung bayi). Satu kaki atau kedua-dua kaki diregangkan keluar di bawah punggung. Satu kaki atau kedua-dua kaki berada dalam kedudukan untuk keluar dahulu semasa kelahiran
Adakah kelahiran songsang biasa berlaku?
Dalam kira-kira 4 daripada 100 kelahiran, bayi tidak bertukar ke posisi kepala bawah secara semula jadi.Sebaliknya, bayi berada dalam kedudukan songsang. Sila berbincang dengan doktor anda untuk mendapatkan maklumat lanjut.
Apakah simptom-simptom kelahiran songsang?
Bayi tidak dikatakan songsang sehingga sekitar 35 atau 36 minggu kehamilan. Biasanya, sebagai persediaan untuk kelahiran, bayi akan bertukar posisi menjadi kepala bawah untuk berada pada kedudukan yang betul. Adalah normal bagi bayi untuk berada dalam posisi kepala bawah atau di sisi sebelum minggu 35.
Selepas tempoh itu, apabila bayi membesar dan tidak mempunyai ruang untuk bergerak, akan menyukarkan bayi untuk berpaling dan kembali ke kedudukan yang betul.
Berdasarkan pengalaman doktor anda, doktor akan dapat mengetahui sama ada bayi anda songsang dengan merasa kedudukan bayi di dalam perut anda. Dengan menggunakan ultrabunyi di hospital, doktor anda boleh mengesahkan bahawa bayi anda songsang sebelum kelahiran.
Mungkin terdapat beberapa simptom yang tidak disenaraikan di atas. Jika anda mempunyai sebarang kebimbangan tentang gejala, sila berjumpa dengan doktor anda.
Bilakah saya perlu berjumpa dengan doktor?
Jika anda mempunyai sebarang tanda atau gejala yang disenaraikan di atas atau mempunyai sebarang pertanyaan, sila berunding dengan doktor anda. Tubuh setiap orang bertindak secara berbeza. Langkah yang terbaik untuk membincangkan dengan doktor anda apa yang terbaik untuk keadaan anda.
Mama, Usah Risau Kalau Posisi Bayi Songsang, Ada Cara Nak Tukar Ke Kedudukan Normal!
Bayi Dalam Kandungan Songsang? Ini Antara Pilihan Selamat Untuk Ibu
Apakah yang menyebabkan kelahiran songsang?
Doktor tidak dapat menyatakan dengan tepat mengapa kehamilan songsang berlaku, tetapi menurut Persatuan Kehamilan Amerika, terdapat banyak sebab mengapa bayi mungkin meletakkan dirinya di kedudukan/posisi yang “salah” dalam rahim, termasuk:
Sekiranya seorang wanita telah hamil beberapa kali
Sekiranya seorang wanita pernah mengalami kelahiran pramatang pada masa lalu
Jika uterus mempunyai terlalu banyak atau terlalu sedikit cecair amniotik, yang bermakna bayi mempunyai ruang tambahan untuk bergerak di dalam uterus atau tidak mempunyai cecair yang cukup untuk bergerak di dalam uterus
Jika wanita mempunyai bentuk uterus yang luar biasa atau mempunyai komplikasi lain, seperti fibroid di dalam uterus
Sekiranya seorang wanita mempunyai plasenta previa
Apakah yang meningkatkan risiko saya untuk mengalami kelahiran songsang?
Terdapat banyak faktor risiko kelahiran songsang seperti:
Gestasi / kehamilan kembar banyak
Kelahiran terdahulu merupakan kelahiran songsang
Umur ibu yang lebih tua
Hidramnion. Terlalu banyak cecair amniotik boleh membenarkan janin untuk melakukan banyak pergerakan
Oligohidramnios. Keadaan di mana cecair amniotik sangat sedikit yang boleh menghalang pertukaran janin yang terakhir janin untuk kembali ke kedudukan sefalik
Plasenta previa. Penempelan plasenta ke atas serviks, memberikan janin terlalu banyak ruang untuk bergerak di dalam uterus
Kepala janin yang membesar, menjadikannya lebih sukar bagi janin untuk beralih ke kedudukan sefalik sebelum permulaan proses kelahiran
Maklumat yang diberikan bukan pengganti untuk sebarang nasihat perubatan. SENTIASA berunding dengan doktor anda untuk maklumat lanjut.
Semasa pemeriksaan rutin kehamilan anda yang terbaru, doktor anda akan merasa bahagian atas dan bawah perut dan ultra-bunyi janin akan diperlukan untuk mengetahui sama ada bayi anda berada dalam kedudukan songsang.
Dengan memeriksa serviks anda, doktor anda juga boleh mengesahkan sama ada bayi anda berada dalam kedudukan songsang.
Kadar keberjayaan untuk mengubah kedudukan kehamilan songsang bergantung kepada sebab bayi anda berada dalam kedudukan songsang, tetapi tiada bahaya selagi anda mencuba kaedah yang selamat
Versi eksternal (EV). EV adalah satu prosedur di mana doktor anda akan cuba untuk memusingkan bayi anda ke kedudukan yang betul dengan memanipulasi bayi dengan meletakkan tangan mereka di atas perut anda
Minyak pati. Sesetengah orang berjaya menggunakan minyak pati seperti pudina, pada perut mereka untuk merangsang bayi untuk berpusing dengan sendiri
Membalikkan badan mereka untuk menggalakkan bayi untuk membalikkan diri juga merupakan kaedah yang popular
Ada juga wanita yang menggunakan kaedah yang berbeza, seperti menelangkupkan (tangan di bawah kaki ke atas) diri mereka di dalam kolam renang, menyandarkan pinggul mereka di atas bantal, bahkan menggunakan tangga untuk membantu menaikkan pelvis mereka
Perubahan gaya hidup & remedi di rumah
Apakah beberapa perubahan gaya hidup atau remedi di rumah yang boleh membantu saya menghadapi bayi songsang?
Gaya hidup dan remedi di rumah yang berikut mungkin membantu anda menghadapi kelahiran songsang:
Adalah sangat penting untuk berjumpa dengan doktor anda sepanjang kehamilan anda. Doktor anda boleh mengetahui sama ada bayi anda berada pada kedudukan songsang dan membantu merancang apa yang perlu dilakukan
Sesetengah doktor akan merancang kelahiran bayi melalui pembedahan Caesarean. Ada juga doktor yang mungkin mencadangkan senaman untuk dilakukan pesakit mereka di rumah yang boleh membantu bayi kembali ke kedudukan kepala bawah
Sekiranya prosedur ini berjaya dan bayi berada di posisi kepala bawah, kelahiran vagina yang normal mungkin boleh berlaku
Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.
Pertambahan Berat Badan Kehamilan
Kalkulator ini adalah untuk wanita yang ingin tahu berapa berat badan semasa hamil yang terbaik, berdasarkan berat badan mereka sebelum hamil.
Anda memeriksanya untuk siapa?
Berapa minggu kehamilan anda?
Berapa berat badan anda sebelum hamil? (kg)
Berapa tinggi badan anda? (cm)
Berapa berat badan anda sekarang? (kg)
Anda hamil anak kembar? YaTidak
Hello Health Group tidak menawarkan nasihat perubatan, diagnosis atau rawatan.
What Can I Do if My Baby is Breech? https://familydoctor.org/breech-babies-what-can-i-do-if-my-baby-is-breech/. Accessed May 9, 2022.
Breech Baby. https://my.clevelandclinic.org/health/diseases/21848-breech-baby. Accessed May 9, 2022.
What happens if your baby is breech? https://www.nhs.uk/pregnancy/labour-and-birth/what-happens/if-your-baby-is-breech/. Accessed May 9, 2022.
Breech pregnancy. https://www.pregnancybirthbaby.org.au/breech-pregnancy. Accessed May 9, 2022.
Breech Births. https://americanpregnancy.org/healthy-pregnancy/labor-and-birth/breech-presentation/. Accessed May 9, 2022.
Mama, Usah Risau Kalau Posisi Bayi Songsang, Ada Cara Nak Tukar Ke Kedudukan Normal!
Bayi Dalam Kandungan Songsang? Ini Antara Pilihan Selamat Untuk Ibu
Ditulis oleh Nurul Nazrah Nazarudin Disemak pada 17/05/2022
Disemak secara perubatan oleh Panel Perubatan Hello Doktor
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.